Η **Ρομπέρτα Ουίλιαμς** (αγγλικά: **Roberta Williams**) (γεννημένη στις 16 Φεβρουαρίου του 1953) είναι Αμερικάνα σχεδιάστρια βιντεοπαιχνιδιών, συγγραφέας, και συνιδρυτής του Sierra On-Line (αργότερα Sierra Entertainment). Ανέπτυξε το πρώτο της παιχνίδι όσο ζούσε στο Simi Valley, στην Καλιφόρνια. Διάσημη έγινε λόγω της δουλειάς της στα γραφικά παιχνίδια περιπέτειας, με τίτλους όπως το "Mistery House", τη σειρά "King's Quest", & το Phantasmagoria. Παντρεύτηκε τον Κεν Ουίλιαμς και αποσύρθηκε από τη δουλειά της το 1999. Η Ρομπέρτα είναι μια από τους σχεδιαστές παιχνιδιών υπολογιστή με τη μεγαλύτερη επιρροή της δεκαετίας του 80' και 90'. και έχει αναφερθεί ως δημιουργός του είδους των γραφικών παιχνιδιών περιπέτειας.

Καριέρα
-------

Τις δεκαετίες των 80' και 90', η Ρομπέρτα και ο άντρας της ήταν σημαντικές μορφές στην ανάπτυξη των γραφικών παιχνιδιών περιπέτειας. Το 1980 ίδρυσαν την εταιρία On-Line Systems, που αργότερα έγινε Sierra On-Line. Το πρώτο παιχνίδι των Ουίλιαμς και ταυτόχρονα το πρώτο γραφικό παιχνίδι περιπέτειας ήταν το Mystery House (1980). Το δεύτερο, "*Wizard and the Princess",*(1980), πρόσθεσε χρώμα. Όμως η πρώτη πραγματική επιτυχία ήταν η σειρά "King's Quest", στην οποία υπήρχε ένας μεγάλος πλούσιος κόσμος, που μπορούσε να εξερευνηθεί από τους παίκτες. Μετά από αυτό, η Ρομπέρτα Ουίλιαμς σχεδίασε τίτλους όπως το *"Mixed-Up Mother Goose*"(1987), το "*The Colonel's Bequest"* (1989), και το "*Phantasmagoria"* (1995), που ήταν το πρώτο στη διάρκεια της καριέρας της το οποίο είχε αναπτυχθεί με τεχνολογία βίντεο πλήρους κίνησης. Το "*Phantasmagoria" περιλάμβανε ακραίες σκηνές βίας και βιασμού. Οι κριτικές για αυτό είναι μεικτές.* Η Ρομπέρτα πόζαρε για το εξώφυλλο του παιχνιδιού του Τσάκ Μπέντον "Softporn Adventure", δημοσιευμένο από την On-Line Systems. Επίσης πόζαρε, πολύ αργότερα μαζί με τα παιδιά της σαν Mother Goose για τη φωτογραφία εξωφύλλου του Mixed up Mother Goose. Στο τέλος του *Leisure Suit Larry 3* υπάρχει σαν χαρακτήρας μέσα στο παιχνίδι. Επίσης υπήρξε πηγή έμπνευσης για τον χαρακτήρα της Κάμερον στην τηλεοπτική σειρά του AMC "Halt and Catch Fire". 

H Ars Technica δήλωσε ότι η Ρομπέρτα Ουίλιαμς ήταν "μία από τις πιο σημαντικές και παραδειγματικές φιγούρες στο adventure gaming". Το GameSpot την έβαλε στο #10 στη λίστα του με τους ανθρώπους με την περισσότερη επιρροή στο computer gaming όλων των εποχών επειδή "πίεσε τον φάκελο" των γραφικών περιπετειών και η συνεισφορά της στη δημιουργία παιχνιδιών από την οπτική γωνία της γυναίκας ήταν ιδιαίτερα σημαντική. Επίσης πολλοί ήταν οι τίτλοι της που απευθύνονται στη mainstream αγορά, ενσωματώνοντας ταυτόχρονα τις πιο σύγχρονες τεχνολογίες σε γραφικά και ήχο όπου ήταν δυνατό." Το 1997, το *Computer Gaming World* την κατέταξε ώς #10 στη λίστα της με τους ανθρώπους με τη μεγαλύτερη επιρροή στον σχεδιασμό παιχνιδιών περιπέτειας. Το 2009, το IGN έβαλε την Ουίλιαμς στην 23η θέση στη λίστα με τους καλύτερους δημιουργούς βιντεοπαιχνιδιών όλων των εποχών, εκφράζοντας την ελπίδα ότι μια μέρα θα επανέλθει στη δουλειά.

Από τότε που αποσύρθηκε, το 1999 (δηλώνοντας τότε ότι είναι σε Σαββατική), αποφεύγει τη δημοσιότητα και σπάνια δίνει συνεντεύξεις για να μιλήσει για το παρελθόν της στη Sierra On-Line. Όμως, το 2006 σε μία συνέντευξη, έχει παραδεχθεί ότι το αγαπημένο της από τα παιχνίδια που δημιούργησε ήταν το Phantasmagoria και όχι το King's Quest: "Αν μπορούσα να διαλέξω μόνο ένα παιχνίδι, θα διάλεγα το Phantasmagoria, αφού διασκέδασα πολύ κατά τη διάρκεια της δημιουργίας του, η οποία ήταν μια πρόκληση. (Και μ'αρέσουν οι προκλήσεις!) Παρόλα αυτά, πάντα θα έχω στην καρδιά μου τη σειρά King's Quest, και ειδικά το King's Quest I, αφού ήταν αυτό που πραγματικά δημιούργησε τη Sierra On-Line."

Σε μια συνέντευξη του 2006, η Ουίλιαμς είπε ότι ο σχεδιασμός παιχνιδιών υπολογιστών ήταν για αυτή στο παρελθόν τότε, και πως προσπαθούσε να γράψει μια ιστορική νουβέλα. Παρόλα αυτά, μία ιστοσελίδα βιντεοπαιχνιδιών, το Gamezebo, ανέφερε ότι η Ρομπέρτα Ουίλιαμς άρχισε να δουλεύει σε ένα παιχνίδι κοινωνικής δικτύωσης με το όνομα *Odd Manor*.

Προσωπική ζωή
-------------

Σαν ένα μικρό, ντροπαλό μοναχοπαίδι, η Ρομπέρτα ήταν γνωστό ότι είχε μεγάλη φαντασία. Σε αντίθεση με τα περισσότερα παιδιά, έφτιαχνε λεπτομερείς ιστορίες, τις οποίες ονόμαζε "ταινίες" και τις χρησιμοποιούσε για να ψυχαγωγήσει τους γονείς της. Αργότερα, στο λύκειο, γνώρισε τον μελλοντικό της σύζυγο, Κεν Ουίλιαμς, στην ηλικία των 17. Στη βιογραφία του Πίτερ Χόλμπεργκ αναφέρεται η ιστορία της γνωριμίας του ζευγαριού. Ο Πίτερ λέει, "Έβγαινε με έναν φίλο του και 2 μήνες μετά από ένα διπλό ραντεβού στο οποίο είχαν γνωριστεί, ο Κεν την πήρε τηλέφωνο και την κάλεσε σε ραντεβού. Η Ρομπέρτα δεν ενθουσιάστηκε μαζί του στην αρχή. Ήταν ντροπαλός και ανασφαλής, σαν αυτή, αλλά και πιεστικός πολλές φορές. Της πήρε λίγο χρόνο, αλλά τελικά κατάλαβε ότι ήταν πολύ έξυπνος και αρκετά διαφορετικός από άλλα αγόρια με τα οποία είχε βγει στο παρελθόν. Ο Κεν ήθελε να έχουν μόνιμη δέσμευση, και παντρεύτηκαν όταν η Ρομπέρτα ήταν μόνο 19 ετών," στις 4 Νοεμβρίου του 1972. Έκαναν 2 παιδιά, τον Ντι Τζει (γεννημένος το 1973) και τον Κρις (γεννημένος το 1979). Η οικογένεια Ουίλιαμς έχει σπίτια στο Σιάτλ, στη Γαλλία και το Μεξικό, και περνάει το μεγαλύτερο μέρος του χρόνου της ταξιδεύοντας με το ιδιωτικό της γιοτ.

Φράσεις που έχει πει
--------------------

* *"Ο ορισμός μου για τα παιχνίδια περιπέτειας είναι πραγματικά μία διαδραστική ιστορία η οποία έχει γρίφους και εμπόδια που χρειάζονται λύση και κόσμους που μπορούν να εξερευνηθούν. Πιστεύω ότι το 'πραγματικό' είδος των παιχνιδιών περιπέτειας δεν θα πεθάνει όπως και κάθε είδος διήγησης μύθων δεν θα πεθάνει ποτέ." — Ρομπέρτα Ουίλιαμς για το μέλλον των παιχνιδιών περιπέτειας σε συνέντευξη με το "Adventure Classic Gaming."*
* *"Αλλά το καλύτερο από όλα, είναι ότι εσείς είστε που φέρνετε το King's Quest στον 21ο αιώνα και το συστήνετε μια νέα γενιά."*
* *"Η εμπειρία που είχα δημιουργώντας τα παιχνίδια περιπέτειάς μου, εκτός από το τον γάμο μου και τη γέννηση των γιων μου, ήταν η πιο υπέροχη εμπειρία που θα μπορούσα ποτέ να έχω"*

Το 1999 σε μια συνέντευξη, η Ουίλιαμς δήλωσε ότι τα πρώτα παιχνίδια της στόχευαν σε ένα πιο εύπορο και μορφωμένο κοινό από τα επόμενα παιχνίδια της: "Όταν ξεκινούσα, που ακούγεται σαν αρχαία ιστορία, η δημογραφία των ανθρώπων που έπαιζαν παιχνίδια υπολογιστών ήταν τελείως διαφορετική, κατά τη γνώμη μου, από τώρα. Τότε, οι υπολογιστές ήταν πιο ακριβοί, πράγμα που τους έκανε προσιτούς αποκλειστικά για ανθρώπους με πολύ καλή οικονομική κατάσταση ή με συγκεκριμένο μορφωτικό επίπεδο. Οπότε οι άνθρωποι που παίζανε παιχνίδια υπολογιστή πριν από 15 χρόνια ήταν οι άνθρωποι αυτής της κατηγορίας. Πιθανών να μην παρακολουθούσαν τηλεόραση τόσο, και η εποχή της στιγμιαίας ευχαρίστησης δεν είχε αναπτυχθεί τόσο όσο τώρα. Νομίζω πως τα τελευταία 5 - 6 χρόνια η δημογραφία έχει αλλάξει, αλλά αυτή είναι μόνο η γνώμη μου, γιατί οι υπολογιστές τώρα είναι πιο προσιτοί και περισσότεροι κοινοί άνθρωποι τώρα θέλουν να αποκτήσουν έναν."

Games
-----

* *Mystery House* (1980)
* *Wizard and the Princess* (1980)
* *Mission Asteroid* (1981)
* *Time Zone* (1982)
* *The Dark Crystal* (1983)
* *King's Quest I: Quest for the Crown* (1984)
* *Mickey's Space Adventure* (1984)
* *King's Quest II: Romancing the Throne* (1985)
* *King's Quest III: To Heir Is Human* (1986)
* *King's Quest IV: The Perils of Rosella* (1988)
* *Mixed-Up Mother Goose* (1987)
* *Laura Bow: The Colonel's Bequest* (1989)
* *King's Quest V: Absence Makes the Heart Go Yonder!* (1990)
* *King's Quest 1: Quest for the Crown (Remake)* (1990)
* *Mixed-Up Mother Goose Multimedia* (1990)
* *Laura Bow in The Dagger of Amon Ra* (1992)
* *King's Quest VI: Heir Today, Gone Tomorrow* (1992)
* *King's Quest VII: The Princeless Bride* (1994)
* *Mixed-Up Mother Goose Deluxe* (1994)
* *Phantasmagoria* (1995)
* *Shivers* (1995)
* *King's Quest: Mask of Eternity* (1998)
* *Odd Manor* (2014)

Βραβεύσεις
----------

* *Industry Icon Award* (2014)

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb141458991. Ανακτήθηκε στις 10  Οκτωβρίου 2015.
2. ↑  www.gamasutra.com/view/news/358772/Adventure\_game\_trailblazer\_Roberta\_Williams\_to\_receive\_Pioneer\_Award\_at\_GDC\_2020.php.
3. ↑  www.smithsonianmag.com/smart-news/1980s-roberta-williams-brought-graphic-adventure-games-home-180962160/.
4. ↑  «Computer Gaming World – Hall of Fame». Computer Gaming World. Ανακτήθηκε στις 6 Ιουλίου 2013.
5. ↑  «75 Power Players». *Next Generation* (Imagine Media) (11): 53–54. November 1995.
6. 1 2 3  Jong, Philip (16 Ιουλίου 2006). «Roberta Williams Interview». Adventure Classic Gaming. Ανακτήθηκε στις 14 Ιουλίου 2015.
7. 1 2 3 4  «Ken Williams & Roberta Williams». *IGN*. News Corporation. Αρχειοθετήθηκε από το πρωτότυπο στις 26 Μαρτίου 2012. Ανακτήθηκε στις 2 Φεβρουαρίου 2012.
8. 1 2  «Roberta Williams». *Allgame*. Rovi Corporation. Ανακτήθηκε στις 2 Φεβρουαρίου 2012.
9. ↑  «Mystery House and Sierra On-Line». The Dot Eaters. Αρχειοθετήθηκε από το πρωτότυπο στις 24 Φεβρουαρίου 2018. Ανακτήθηκε στις 2 Φεβρουαρίου 2012.
10. ↑  Moss, Richard (26 Ιανουαρίου 2011). «A truly graphic adventure: the 25-year rise and fall of a beloved genre». *Ars Technica*. Condé Nast Publications. Ανακτήθηκε στις 2 Φεβρουαρίου 2012.
11. ↑  «Roberta Williams' Phantasmagoria». *GameRankings*. CBS Interactive. Ανακτήθηκε στις 2 Φεβρουαρίου 2012.
12. 1 2  Kuchera, Ben (18 Ιουλίου 2006). «Roberta Williams: After King's Quest, where did she go?». *Ars Technica*. Condé Nast Publications. Ανακτήθηκε στις 2 Φεβρουαρίου 2012.
13. ↑  House, Michael L. «Leisure Suit Larry 3: Passionate Patti in Pursuit of the Pulsating Pectorals». *Allgame*. Rovi Corporation. Αρχειοθετήθηκε από το πρωτότυπο στις 15 Νοεμβρίου 2014. Ανακτήθηκε στις 2 Φεβρουαρίου 2012.
14. ↑  Sirois, Justin. «Halt and Catch Fire: Cameron». Αρχειοθετήθηκε από το πρωτότυπο στις 26 Σεπτεμβρίου 2015. Ανακτήθηκε στις 22 Σεπτεμβρίου 2015.
15. ↑  «GamesSpot». Αρχειοθετήθηκε από το πρωτότυπο στις Μαΐου 17, 2005. Ανακτήθηκε στις 2005-05-17.
16. ↑  *CGW* 159: The Most Influential People in Computer Gaming
17. ↑  «Roberta Williams Interview». *Gamer's Depot*. 1999. Αρχειοθετήθηκε από το πρωτότυπο στις 27 Νοεμβρίου 1999. Ανακτήθηκε στις 14 Απριλίου 2007.
18. ↑  Webster, Andrew (14 Αυγούστου 2011). «Legendary King's Quest designer Roberta Williams working on Facebook's Odd Manor». Gamezebo. Ανακτήθηκε στις 2 Φεβρουαρίου 2012.
19. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Μαΐου 2018. Ανακτήθηκε στις 6 Μαΐου 2018.
20. ↑  Holmberg, Petter. «A Roberta Williams Biography». Oocities. Ανακτήθηκε στις 2 Φεβρουαρίου 2017.
21. ↑  «Roberta Williams». Sierra Gamers. Αρχειοθετήθηκε από το πρωτότυπο στις 17 Δεκεμβρίου 2011. Ανακτήθηκε στις 3 Φεβρουαρίου 2012.
22. 1 2 3  «Where are they now?». Choicest Games. Αρχειοθετήθηκε από το πρωτότυπο στις 7 Μαρτίου 2018. Ανακτήθηκε στις 2 Φεβρουαρίου 2017.
23. 1 2  Ribeiro, Ricky. «Mothers of Technology: 10 Women Who Invented and Innovated in Tech». BizTech. Ανακτήθηκε στις 2 Φεβρουαρίου 2017.
24. ↑  «Roberta Williams Interview». *Gamer's Depot*. 1999. Αρχειοθετήθηκε από το πρωτότυπο στις 27 Νοεμβρίου 1999. Ανακτήθηκε στις 14 Απριλίου 2007.
25. ↑  Legendary King's Quest designer Roberta Williams working on Facebook's Odd Manor

Εξωτερικοί σύνδεσμοι
--------------------

* Επίσημος ιστότοπος
* Roberta Williams στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 287162904
* LCCN: n92102660
* ISNI: 0000 0003 9296 3826
* BNF: cb141458991 (data)

 |

 |